கால்சியம் போரேட்டு

கால்சியம் போரேட்டு (Calcium borate) என்பது (Ca3(BO3)2) என்ற  மூலகூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். நீலம் கலந்த வெண்மை நிறத்தில் தெளிவான கட்டமைப்புடன் இச்சேர்மம் காணப்படுகிறது. கால்சியம் உலோகத்துடன் போரிக் அமிலத்தைச் சேர்த்து வினைபுரியச் செய்தால் கால்சியம் போரேட்டு வீழ்படிவாக உருவாகிறது. நீரேறிய வடிவ கால்சியம் போரேட்டு இயற்கையில் கோலிமேனைட்டு, நோபிலைட்டு, பிரைசையிட்டு போன்ற கனிமங்களாகத் தோன்றுகிறது. 

உயர் வெப்பநிலையில் அறுகோண  போரான் நைட்ரைடை பிணைக்கப் பயன்படும் தூள் உலோகவியலில்  இது பயன்படுகிறது. எப்பாக்சி அச்சு வார்ப்பு சேர்மங்களில் சுடர் தணிப்பியாகவும், சில வகையான பீங்கான் மெருகூட்டலில் பீங்கான் இளக்கியாகவும், தீங்கிழைக்கும் கழிவுப்பொருள் மேலாண்மையில் செயல்திறமிக்க தன்னடைப்பு பிணைப்பியாகவும் Calcium borate binders. (PDF) . Retrieved on 2010-02-08., பூச்சியெதிர்ப்பு பாலிசிடைரின் கூட்டுப்பொருளாகவும் Calcium borate infused foam building materials and the like and method of making same - US Patent 6667350 Claims . Patentstorm.us. Retrieved on 2010-02-08. , உரத் தயாரிப்பிலும் போரான் கண்ணாடிகள் உற்பத்தியிலும் கால்சியம் போரேட்டு பயன்படுகிறது.  

 மேற்கோள்கள் 

பகுப்பு:போரேட்டுகள்
பகுப்பு:கால்சியம் சேர்மங்கள்